Happiness Is the Road

Happiness Is the Road er det britiske progressiv rock-bandet Marillions 15. studioalbum. Albumet ble først utgitt 20. oktober 2008 i to versjoner, som dobbelalbum og som to separate 1CD-utgivelser, samt som lydfiler. 

Med unntak av USA og Polen ble Happiness is the Road på dette tidspunktet ikke solgt i vanlige platebutikker, men bare fra Marillions egen nettside.Marillion eWeb: Pre-orders begin shipping!  (15. oktober 2008) Etter ønske fra mange av gruppas tilhengere har Marillion valgt å likevel selge albumet i vanlige platebutikker. 2CD-utgaven av Happiness is the Road blir utgitt av EMI på Marillions eget platemerke Intact i Storbritannia, Nederland, Tyskland, Frankrike, Italia, Spania og Skandinavia 2. februar 2009.Marillion eWeb: Changing times  (16. januar 2009)

10. september la Marillion ut albumet til gratis, lovlig nedlasting på fildelingsnettverk. Når disse filene blir avspilt, åpnes et interaktivt vindu med en beskjed fra gruppa og en oppfordring til å kjøpe musikk og andre band-produkter direkte fra gruppas nettside. Marillion har uttalt at de ikke støtter ulovlig nedlasting av musikk, men at dette initiativet var et forsøk på å få noe positivt ut av den nedlastingen som uansett skjer.Offisiell informasjon fra Marillions nettside BBC: New Marillion album free to share (10. september 2008)

Albumet er delvis et konseptalbum rundt temaer som åndelighet og meningen med livet.Informasjon om albumet på Marillions nettside  I likhet med flere av Marillions tidligere album, ble Happines is the Road forhåndssolgt fra gruppas nettside.

Under turneen i etterkant av albumutgivelsen gjorde Marillion et forsøk med å ta opp alle konsertene, og gi ut opptakene som lydfiler allerede dagen etter hver konsert. Til sammen ble 14 av de 16 konsertene i november 2008 utgitt. Konserten på the Forum i London 19. november ble også gitt ut på dobbelt-CD i begrenset opplag og solgt til konsertpublikumet allerede samme kveld.Marillion: The 'Happiness on the Road' live series 

Sporliste
Volume 1 - Essence
«Dreamy Street» (1.57)
«This Train is my Life» (4.46)
«Essence» (6.25)
«Wrapped Up in Time» (5.01)
«Liquidity» (2.07)
«Nothing Fills the Hole» (3.19)
«Woke Up» (3.35)
«Trap the Spark» (5.37)
«A State of Mind» (4.29)
«Happiness is the Road» (10.01)
(Tomt spor)
«Half Full Jam» (6.47)

Volume 2 - The Hard Shoulder
«Thunder Fly» (6.19)
«The Man from the Planet Marzipan» (7.50)
«Asylum Satellite #1» (9.27)
«Older than Me» (3.07)
«Throw Me Out» (3.56)
«Half the World» (5.03)
«Whatever is Wrong with You» (4.12)
«Especially True» (4.32)
«Real Tears for Sale» (7.33)

Alle tekster er skrevet av Steve Hogarth. All musikk er skrevet av Steve Hogarth, Mark Kelly, Ian Mosley, Steve Rothery og Pete Trewavas.

Personell
Steve Hogarth – vokal
Steve Rothery – gitarer
Mark Kelly – keyboard
Pete Trewavas – bass
Ian Mosley – trommer

Studiomusikere
Sam Morris – valthorn på «Real Tears For Sale»
S. Claydon – Arco Bass
S. Audley – dulcimer
P. Bisset – perkusjon
Jon Hotten – tamburin
Emil Hogarth – ultralyd-hjerteslag på «Dreamy Street»
Dawn Roberts – fingercymbal på «Essence»

Referanser

Eksterne lenker   


Kategori:Marillion-album
Kategori:Musikkalbum fra 2008
Kategori:Konseptalbum